2020. gada Noteikumi Nr.

Rīgā (prot. Nr.            . §)

**Grozījumi Ministru kabineta 2020.gada 14.jūlija noteikumos Nr.454 “Noteikumi par garantijām lielajiem komersantiem, kuru darbību ietekmējusi Covid-19 izplatība”**

*Izdoti saskaņā ar*[*Attīstības finanšu institūcijas likuma*](https://m.likumi.lv/ta/id/270323-attistibas-finansu-institucijas-likums)*[12. panta](https://m.likumi.lv/ta/id/270323-attistibas-finansu-institucijas-likums" \l "p12" \t "_blank) ceturto daļu*

Izdarīt Ministru kabineta 2020.gada 14.jūlija noteikumos Nr.454 “Noteikumi par garantijām lielajiem komersantiem, kuru darbību ietekmējusi Covid-19 izplatība” *(Latvijas Vēstnesis, 2020, 136. nr.)* šādus grozījumus:

* 1. Svītrot 4.2.apakšpunktu.
  2. Papildināt 9.2.apakšpunktu ar otro teikumu šādā redakcijā:

“Kredītlīnijām un overdraftiem kredītiestādei jāpagarina vismaz finanšu pakalpojuma darbības termiņš”.

1. Izteikt 10.2apakšpunktu šādā redakcijā:

“10.2. šo noteikumu 9.2. apakšpunktā minētajiem finanšu pakalpojumiem – ja operatīvie finanšu dati uzrāda apgrozījuma kritumu, salīdzinot ar iepriekšējā gada attiecīgo periodu, vai arī pasliktinājušies likviditātes radītāji, salīdzinot ar 2019. gada datiem, kā arī ar biznesa plānu pamatota uzņēmuma stratēģija COVID-19 seku pārvarēšanai”.

1. Izteikt 18.2.apakšpunktu šādā redakcijā:

“18.2. tas uz atbalsta piešķiršanas brīdi ir nonācis finanšu grūtībās un, ja tas bija nonācis finanšu grūtībās jau uz 2019.gada 31.decembri saskaņā ar Komisijas regulas Nr. 651/2014 2. panta 18. punktā vai Komisijas regulas Nr. 1388/2014 3. panta 8. punktā minēto grūtībās nonākuša uzņēmuma definīciju”.

1. Izteikt 24.punktu šādā redakcijā:

“24. Finanšu ministrija, pamatojoties uz sabiedrības "Altum" iesniegto informāciju, līdz Eiropas Komisijas Pagaidu regulējumā par valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā noteiktajam termiņam informē Eiropas Komisiju par šo pasākumu, kā arī iesniedz Eiropas Komisijā ikgadējo pārskatu par sniegto atbalstu”;

1. Izteikt 27.punktu šādā redakcijā:

“27. Sabiedrība "Altum" pieņem garantiju pieteikumus 10 dienas līdz šo noteikumu 28.punktā noteiktajam termiņam”.

1. Izteikt 28.punktu šādā redakcijā:

“28. Sabiedrība "Altum" pieņem lēmumu par garantiju, tai skaitā, par iespējamo garantijas pagarinājumu, līdz Eiropas Komisijas Pagaidu regulējumu par valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā noteiktajam atbalsta sniegšanas termiņam.”

**Ministru prezidents A. K. Kariņš**

**Ekonomikas ministrs J.Vitenbergs**

**Iesniedzējs:**

**Ekonomikas ministrs J.Vitenbergs**

**Vīza:**

**Valsts sekretārs E.Valantis**